Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: számításáról és közzétételérõl szóló 41/1997. (III. 5.) Korm. rendeletnek a teljes hiteldíj mutató számítására
Paragraph Index: 850

1. Az adatszolgáltatásra kötelezettek A rezidens szövetkezeti hitelintézeteknek levelezõ banki szolgáltatást nyújtó hitelintézetek (jelenleg ilyen a Magyar Takarékszövetkezeti Bank Rt. és a Magyarországi Volksbank Rt.) adatszolgáltatásainak a hitelintézetek közötti országos elszámolásforgalom lebonyolítását végzõ átutalási rendszerhez közvetetten csatlakozó szövetkezeti hitelintézetek és ügyfeleik rendszerbõl kinyert forint és deviza tételeit is tartalmazniuk kell. Az adatszolgáltatásnak tartalmaznia kell a devizában történõ pénzforgalmi szolgáltatás nyújtása vonatkozában az adatszolgáltató ügynökeként eljáró szövetkezeti hitelintézetek és ügyfeleik rendszerbõl kinyert deviza tételeit is. A hitelintézetek közötti országos elszámolásforgalom lebonyolítását végzõ átutalási rendszerhez közvetetlenül csatlakozó, kijelölt szövetkezeti hitelintézetek az általuk lebonyolított forint forgalmakról, a nem rezidensekkel szemben fennálló forint követeléseik és tartozásaik állományáról és ezeket az állományokat érintõ egyéb állomány változásokról kötelesek adatot szolgáltatni. A szövetkezeti hitelintézet adatszolgáltatók esetében az adatszolgáltatási kötelezettségrõl az MNB az általa kijelölt adatszolgáltatót írásban értesíti.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes